Zápisnica z 39. zasadnutia Súdnej rady Slovenskej republiky
z 12. januára 2010

Prítomní:
1)	JUDr. Štefan Harabin 
2)	JUDr. Jana Bajánková
3)	Doc. Mária Bujňáková 
4)	JUDr. Igor Burger
5)	JUDr. Ján Burik
6)	JUDr. Viliam Dohňanský
7)	JUDr. Ida Hanzelová 
8)	JUDr. Daniel Hudák 
9)	JUDr. Peter Hulla 
10)	JUDr. Jozef  Janík 
11)	JUDr. Helena Kožíková
12)	JUDr. Anna Marková 
13)	JUDr. Richard Molnár
14)	JUDr. Bohumil Novák 
15)	JUDr. Juraj Sopoliga 
16)	JUDr. Gabriela Šimonová
17)	JUDr. Daniela Švecová
18)	JUDr. Mária Usačevová

Rokovanie Súdnej rady Slovenskej republiky viedol predseda Súdnej rady Slovenskej republiky. Po otvorení 39. zasadnutia Súdnej rady Slovenskej republiky (ďalej len "súdna rada") konštatoval, že súdna rada je uznášaniaschopná. Ospravedlnil sa JUDr. Burik. 

Členom súdnej rady bol v písomnej podobe predložený návrh programu zasadnutia nasledovne:

Program:

1.	Voľba kandidáta na sudcu Všeobecného súdu Európskej únie (do 30. 11. 2009 Súd prvého stupňa Európskych spoločenstiev) (1 Ksr 358/09)

2.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Violy Takáčovej, sudkyne Krajského súdu v Nitre na výkon funkcie sudcu na Najvyšší súd Slovenskej republiky (1 Ksr 441/09)

3.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Jarmily Urbancovej, sudkyne Krajského súdu v Trnave na výkon funkcie sudcu na Najvyšší súd Slovenskej republiky (1 Ksr 442/09)

4.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Gabriely Gerdovej, sudkyne Krajského súdu v Prešove na výkon funkcie sudcu na Najvyšší súd Slovenskej republiky (1 Ksr 443/09)

5.	Prerokovanie žiadosti predsedníčky Krajského súdu v Bratislave o člena do výberovej komisie na výberové konanie na obsadenie 1 voľného miesta sudcu pre správne kolégium Krajského súdu v Bratislave a 2 voľných miest sudcov pre trestnoprávne kolégium Krajského súdu v Bratislave (1 Ksr 425/09)

6.	Prerokovanie žiadosti predsedníčky Krajského súdu v Bratislave o člena do výberovej komisie na výberové konanie na obsadenie funkcie predsedu Okresného súdu Bratislava I (1 Ksr 418/09)

7.	Prerokovanie žiadosti predsedu Krajského súdu v Košiciach o člena do výberovej komisie na výberové konanie na obsadenie 1 voľného miesta sudcu pre Okresný súd Košice I (1 Ksr 408/09)

8.	Prerokovanie žiadosti predsedu Krajského súdu v Trenčíne o člena do výberovej komisie na výberové konanie na obsadenie 2 voľných štátnozamestnaneckých miest justičných čakateľov (1 Ksr 438/09)

9.	Prerokovanie žiadosti predsedu Krajského súdu v Žiline o člena do výberovej komisie na výberové konanie na obsadenie 1 voľného miesta sudcu pre Okresný súd Ružomberok (1 Ksr 430/09)

10.	Prerokovanie žiadosti predsedu Krajského súdu v Žiline o pomoc pri doriešení personálnej situácie na Okresnom súde v Námestove (1 Ksr 426/09)

11.	Prerokovanie podnetu Ing. Milana Mňahončáka na začatie disciplinárneho konania proti JUDr. Štefanovi Tomašovskému, sudcovi Okresného súdu Prešov, z dôvodu nevykonania zmeny zápisu v obchodnom registri pre obchodnú spoločnosť Chemkostav HSV Humenné,  a.s.,  na   základe   právoplatného  rozsudku  Krajského  súdu  Prešov   4 Cb 310/01 z 21. augusta 2002 v spojení s rozsudkom  Najvyššieho  súdu   Slovenskej   republiky 5 Obo 198/2004 z 25. apríla 2006(1 Ksr 230/09)

12.	Vyhodnotenie majetkových priznaní sudcov za účelom zistenia prírastku majetku sudcu podľa § 32 ods. 6 zák. č. 385/2000 Z.z. o sudcoch a prísediacich v znení neskorších predpisov (1 Ksr 328/09)

13.	Prerokovanie žiadosti JUDr. Pavla Polakoviča o prešetrenie postupu predsedu senátu JUDr. Majchráka, ako aj členov senátu JUDr. Klimenta a JUDr. Hatalu v trestnej veci sp. zn. 2 Tos 2/2007 (1 Ksr 339/09)

14.	Prerokovanie sťažnosti JUDr. Miriam Sninskej na JUDr. Vladimíra Peteju, sudcu Špecializovaného trestného súdu (1 Ksr 366/09)

15.	Prerokovanie sťažností JUDr. Petra Paludu z 18. decembra 2009 na predsedu Najvyššieho súdu Slovenskej republiky (1 Ksr 433/09)

16.	Prerokovanie Žiadosti výkonnej riaditeľky Aliancie Fair - play o preverenie prieťahov v súdnom konaní (1 Ksr  420/09)

R ô z n e:

17.	Informácia o plnení uznesenia Súdnej rady SR č. 686 z 1. decembra 2009 (1 Ksr 342/09)

18.	Informácia o plnení uznesenia Súdnej rady SR č. 704 z 1. decembra 2009 (1 Ksr 375/09)

19.	Informácia o plnení uznesenia Súdnej rady SR č. 705 z 1. decembra 2009 (1 Ksr 389/09)

20.	Informácia o plnení uznesenia Súdnej rady SR č. 709 z 1. decembra 2009 (1 Ksr 363/09)

21.	Informácia predsedu Sudcovskej rady Okresného súdu Zvolen o personálnom obsadení Okresného súdu Zvolen (1 Ksr 428/09)

22.	Informácia o podnete Pavla Karasa z 11. novembra 2009 na podanie návrhu na začatie disciplinárneho konania proti sudcovi Špecializovaného trestného súdu v Pezinku, JUDr. Igorovi Králikovi (1 Ksr 386/09)

23.	Informácia o podnete Ľubomíra Balka z 12. novembra 2009 na podanie návrhu na začatie disciplinárneho konania proti sudcovi Špecializovaného trestného súdu v Pezinku, JUDr. Igorovi Králikovi (1 Ksr 387/09)

24.	Prerokovanie žiadosti predsedu Krajského súdu v Žiline o člena do výberovej komisie na výberové konanie na obsadenie 1 voľného miesta sudcu pre Okresný súd Námestovo (1 Ksr 444/09)

25.	Prerokovanie návrhu predsedu Krajského súdu v Banskej Bystrici na dočasné pridelenie JUDr. Štefana Nováka, sudcu Okresného súdu Banská Bystrica na výkon funkcie sudcu na Okresný súd Zvolen (1 Ksr 450/09)

26.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Ľubice Filovej, sudkyne Krajského súdu v Bratislave na výkon funkcie sudcu na Najvyšší súd Slovenskej republiky (1 Ksr 451/09)

27.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Jozefa Milučkého, sudcu Krajského súdu v Žiline na výkon funkcie sudcu na Najvyšší súd Slovenskej republiky (1 Ksr 452/09)

28.	Prerokovanie žiadosti predsedníčky Krajského súdu v Nitre o člena do výberovej komisie na výberové konanie na obsadenie 2 voľných miest sudcov pre Okresný súd Nitra (1 Ksr 453/09)

29.	Prerokovanie informácie podpredsedu Okresného súdu Bratislava I, týkajúcej sa nepreberania zásielok JUDr. Martou Laukovou (1 Ksr 454/09)

30.	Voľby sudcov disciplinárneho súdu Slovenskej republiky (1 Ksr 224/09)

31.	Prerokovanie žiadosti predsedu Krajského súdu v Prešove o člena do výberovej komisie na výberové konanie na obsadenie 1 voľného miesta sudcu Krajského súdu v Prešove - trestnoprávne kolégium a 1 voľného miesta sudcu Krajského súdu v Prešove - správne kolégium (1 Ksr 7/10)

32.	Prerokovanie žiadosti predsedu Krajského súdu v Prešove o člena do výberovej komisie na výberové konanie na obsadenie 1 miesta sudcu Okresného súdu Poprad, 1 miesta sudcu Okresného súdu Stará Ľubovňa a 1 miesta sudcu Okresného súdu Vranov nad Topľou (1 Ksr 12/10 )

Za overovateľa zápisnice bol navrhnutý JUDr. Viliam Dohňanský a za zapisovateľku Jana Poláková.

Hlasovanie o overovateľovi zápisnice:
Za: 14
Proti: 0
Zdržali sa: 1
Neprítomní: 3

Uznesenie č. 718
Súdna rada SR schvaľuje za overovateľa zápisnice JUDr. Viliama Dohňanského a za zapisovateľku tohto zasadnutia Janu Polákovú.

Predseda súdnej rady navrhol stiahnúť 30. bod zasadnutia súdnej rady s tým, že voľby disciplinárneho súdu budú zaradené ako 1. bod februárového zasadnutia.

JUDr. Dohňanský navrhol vypustiť bod 12 a presunúť ho na februárové zasadnutie. 

Hlasovanie o programe:
Za: 15
Proti: 0
Zdržali sa: 0
Neprítomní: 3

Uznesenie č. 719
Súdna rada SR schvaľuje program 39. zasadnutia Súdnej rady Slovenskej republiky.

Rokovanie:

1.	Voľba kandidáta na sudcu Všeobecného súdu Európskej únie (do 30. 11. 2009 Súd prvého stupňa Európskych spoločenstiev) (1 Ksr 358/09)

Predseda súdnej rady konštatoval, že bol navrhnutý len jeden kandidát, ktorý dostane 10 minút na prezentáciu. Po prezentácii bude priestor na otázky členov súdnej rady.

Za členov do volebnej komisie pre vykonanie tajnej voľby kandidátov na sudcu Všeobecného súdu Európskej únie boli navrhnutí: JUDr. Marková, JUDr. Usačevová, JUDr. Sopolilga.

Hlasovanie: JUDr. Marková
Za: 14
Proti: 0
Zdržali sa: 1
Neprítomní: 3

Hlasovanie: JUDr. Usačevová
Za: 14
Proti: 0
Zdržali sa: 1
Neprítomní: 3

Hlasovanie: JUDr. Sopoliga
Za: 14
Proti: 0
Zdržali sa: 1
Neprítomní: 3

Uznesenie č.  720
Súdna rada schvaľuje členov volebnej komisie pre vykonanie tajnej voľby kandidáta na sudcu Všeobecného súdu Európskej únie: JUDr. Annu Markovú, JUDr. Máriu Usačevovú, JUDr. Juraja Sopoligu. 

Týmto sa skončila neverejná časť zasadnutia a začala verejná časť zasadnutia. Kandidát, ako aj verejnosť boli prizvaní na zasadnutie súdnej rady. 

Predseda súdnej rady privítal kandidáta na sudcu Všeobecného súdu Európskej únie. Za účasti verejnosti konštatoval, že boli zvolení členovia volebnej komisie: JUDr. Marková, JUDr. Usačevová, JUDr. Sopoliga.
Zároveň konštatoval, že na 12. januára 2010 boli vyhlásené voľby kandidáta na sudcu Všeobecného súdu Európskej únie. V stanovenej lehote bol navrhnutý 1 kandidát, JUDr. Juraj Schwarcz, PhD.
Navrhnutý kandidát spĺňa náležitosti, ktoré sú potrebné pre kandidatúru. 
Rozhodnutie súdnej rady bude podkladom pre rokovanie vlády a vláda rozhodne o tom, aby predložila kandidáta navrhnutého súdnou radou Parlamentnému zhromaždeniu Rady Európy, ktoré následne zvolí sudcu Všeobecného súdu Európskej únie. 

JUDr. Juraj Schwarcz, PhD. vo svojej prezentácii uviedol, že už v minulosti mal možnosť podrobne opísať priebeh svojej kariéry, nechce opakovať to, čo už bolo povedané. Maturoval v Košiciach a ukončil právnickú fakultu UPJŠ v Košiciach. Od začiatku svojej kariéry sa zaoberal predovšetkým hospodárskym právom a v podstatnej miere sa venoval pracovnému a občianskemu právu. Od roku 1990 pracoval v justícii, v oblasti obchodného súdnictva. Po preložení na KS v KE. Absolvoval dvakrát doč. pridelenie na NS SR. Vydal 2 publikácie, v roku 2008 ukončil doktorandské štúdium. Ochotne a rád spolupracuje s justičnou akadémiou. Bol jej prvým prednášajúcim. V októbri 2009 sa stal sudcom Súdu prvého stupňa ES, od prijatia Lisabonskej zmluvy sa zmenil názov súdu na Všeobecný súd Európskej únie. Od októbra 2009 začal svoju kariéru na Súde prvého stupňa ako sudca, kde sa vyžadujú rovnaké činnosti bez ohľadu na to, či sa táto práca vykonáva na Slovensku, alebo v Luxemburgu. Výrazne pociťuje zodpovednosť zástupcu SR. Zdôraznil, že na Všeobecnom súde sa prisudzuje výrazné postavenie aj sudcovi prísediacemu, nielen sudcovi spravodajcovi. 

JUDr. Sopoliga sa spýtal, či kandidát pokračuje v štúdiu francúzštiny. JUDr. Schwarcz oznámil, že bol mesiac na vzdelávacom pobyte vo Francúzsku a teraz sa štyrikrát týždenne vzdeláva prostredníctvom kurzov. 

JUDr. Hulla konštatoval, že pokiaľ bude kandidát úspešný, justičná akadémia ho požiada o spoluprácu. 

V diskusii sa ďalej vyjadrila JUDr. Hanzelová. 

Týmto skončila verejná časť zasadnutia a členovia súdnej rady pristúpili k tajnej voľbe kandidáta. 
 
Po krátkej prestávke predseda volebnej komisie predniesol výsledky hlasovania:

Celkovo bolo vydaných 16 hlasovacích lístkov, prítomných pri hlasovaní: 16, počet platných hlasovacích lístkov 16. 

Výsledky hlasovania: 

JUDr. Juraj Schwarcz, PhD. 
Za: 16
Proti: 0
Zdržali sa: 0
Neprítomní: 2
Uznesenie č.  721
Súdna rada SR konštatuje, že kandidát JUDr. Juraj Schwarcz, PhD. získal potrebný počet hlasov na zvolenie za kandidáta na funkciu sudcu Všeobecného súdu Európskej únie. 

Súdna rada Slovenskej republiky na základe volieb navrhuje vláde Slovenskej republiky kandidáta na sudcu Všeobecného súdu Európskej únie, JUDr. Juraja Schwarcza, PhD.

2.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Violy Takáčovej, sudkyne Krajského súdu v Nitre na výkon funkcie sudcu na Najvyšší súd Slovenskej republiky (1 Ksr 441/09)

Prerokovanie tohto bodu programu sa odkladá na ďalšie zasadnutie Súdnej rady.

3.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Jarmily Urbancovej, sudkyne Krajského súdu v Trnave na výkon funkcie sudcu na Najvyšší súd Slovenskej republiky (1 Ksr 442/09)

Členovia súdnej rady po prerokovaní materiálu hlasovali o návrhu na dočasné pridelenie JUDr. Jarmily Urbancovej, sudkyne Krajského súdu v Trnave na výkon funkcie sudcu na Najvyšší súd Slovenskej republiky od 1. februára 2010 do 31. októbra 2010 nasledovne: 

Hlasovanie:
Za: 17
Proti: 0
Zdržali sa: 0
Neprítomný: 1

Uznesenie č.  722
Súdna rada SR dočasne prideľuje JUDr. Jarmilu Urbancovú, sudkyňu Krajského súdu v Trnave na výkon funkcie sudcu na Najvyšší súd Slovenskej republiky od 1. februára 2010 do 31. októbra 2010.

4.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Gabriely Gerdovej, sudkyne Krajského súdu v Prešove na výkon funkcie sudcu na Najvyšší súd Slovenskej republiky (1 Ksr 443/09)

Členovia súdnej rady po prerokovaní materiálu hlasovali o návrhu na dočasné pridelenie JUDr. Gabriely Gerdovej, sudkyne Krajského súdu v Prešove na výkon funkcie sudcu na Najvyšší súd Slovenskej republiky od 1. februára 2010 do 31. októbra 2010 nasledovne: 

Hlasovanie:
Za: 17
Proti: 0
Zdržali sa:  0
Neprítomný: 1

Uznesenie č.  723
Súdna rada SR dočasne prideľuje JUDr. Gabrielu Gerdovú, sudkyňu Krajského súdu v Prešove na výkon funkcie sudcu na Najvyšší súd Slovenskej republiky od 1. februára 2010 do 31. októbra 2010.

5.	Prerokovanie žiadosti predsedníčky Krajského súdu v Bratislave o člena do výberovej komisie na výberové konanie na obsadenie 1 voľného miesta sudcu pre správne kolégium Krajského súdu v Bratislave a 2 voľných miest sudcov pre trestnoprávne kolégium Krajského súdu v Bratislave (1 Ksr 425/09)

Výberové konanie sa uskutoční 27.1.2010. Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie 1 voľného miesta sudcu pre správne kolégium Krajského súdu v Bratislave a 2 voľných miest sudcov pre trestnoprávne kolégium Krajského súdu v Bratislave nasledovne: 
 
Hlasovanie o JUDr. Usačevová
Za: 16
Proti: 0
Zdržali sa: 1
Neprítomný: 1

Uznesenie č.  724
Súdna rada SR schvaľuje člena do výberovej komisie na výberové konanie na obsadenie 1 voľného miesta sudcu pre správne kolégium Krajského súdu v Bratislave a 2 voľných miest sudcov pre trestnoprávne kolégium Krajského súdu v Bratislave, JUDr. Máriu Usačevovú.

6.	Prerokovanie žiadosti predsedníčky Krajského súdu v Bratislave o člena do výberovej komisie na výberové konanie na obsadenie funkcie predsedu Okresného súdu Bratislava I (1 Ksr 418/09)

Výberové konanie sa uskutoční 21.1.2010. Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie funkcie predsedu Okresného súdu Bratislava I nasledovne: 
 
Hlasovanie o JUDr. Molnárovi
Za: 16
Proti: 0
Zdržali sa: 1
Neprítomný: 1

Uznesenie č.  725
Súdna rada SR schvaľuje člena do výberovej komisie na výberové konanie na obsadenie funkcie predsedu Okresného súdu Bratislava I, JUDr. Richarda Molnára.

7.	Prerokovanie žiadosti predsedu Krajského súdu v Košiciach o člena do výberovej komisie na výberové konanie na obsadenie 1 voľného miesta sudcu pre Okresný súd Košice I (1 Ksr 408/09)

Výberové konanie sa uskutoční 20.-22.1. 2010. Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie 1 voľného miesta sudcu pre Okresný súd Košice I nasledovne: 
 
Hlasovanie o Doc. JUDr. Bujňákovej
Za: 16
Proti: 0
Zdržali sa: 1
Neprítomný: 1

Uznesenie č.  726
Súdna rada SR schvaľuje člena do výberovej komisie na výberové konanie na obsadenie 1 voľného miesta sudcu pre Okresný súd Košice I, Doc. JUDr. Máriu Bujňákovú.

8.	Prerokovanie žiadosti predsedu Krajského súdu v Trenčíne o člena do výberovej komisie na výberové konanie na obsadenie 2 voľných štátnozamestnaneckých miest justičných čakateľov (1 Ksr 438/09)

Výberové konanie sa uskutoční 2., 3. a 9. 2. 2010. Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie 2 voľných štátnozamestnaneckých miest justičných čakateľov nasledovne: 
 
Hlasovanie o JUDr. Molnárovi
Za: 16
Proti: 0
Zdržali sa:  1
Neprítomný: 1

Uznesenie č.  727
Súdna rada SR schvaľuje člena do výberovej komisie na výberové konanie na obsadenie  2 voľných štátnozamestnaneckých miest justičných čakateľov, JUDr. Richarda Molnára.

9.	Prerokovanie žiadosti predsedu Krajského súdu v Žiline o člena do výberovej komisie na výberové konanie na obsadenie 1 voľného miesta sudcu pre Okresný súd Ružomberok (1 Ksr 430/09)

Výberové konanie sa uskutoční 29. 1. 2010. Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie 1 voľného miesta sudcu pre Okresný súd Ružomberok nasledovne: 
 
Hlasovanie o JUDr. Hudákovi
Za: 16
Proti: 0
Zdržali sa: 1
Neprítomný: 1

Uznesenie č.  728
Súdna rada SR schvaľuje člena do výberovej komisie na výberové konanie na obsadenie 1 voľného miesta sudcu pre Okresný súd Ružomberok, JUDr. Daniela Hudáka.

10.	Prerokovanie žiadosti predsedu Krajského súdu v Žiline o pomoc pri doriešení personálnej situácie na Okresnom súde v Námestove (1 Ksr 426/09)

Členovia súdnej rady po prerokovaní materiálu a po informácii JUDr. Hudáka zobrali žiadosť predsedu Krajského súdu v Žiline na vedomie. 

11.	Prerokovanie podnetu Ing. Milana Mňahončáka na začatie disciplinárneho konania proti JUDr. Štefanovi Tomašovskému, sudcovi Okresného súdu Prešov, z dôvodu nevykonania zmeny zápisu v obchodnom registri pre obchodnú spoločnosť Chemkostav HSV Humenné,  a.s.,  na   základe   právoplatného  rozsudku  Krajského  súdu  Prešov   4 Cb 310/01 z 21. augusta 2002 v spojení s rozsudkom  Najvyššieho  súdu   Slovenskej   republiky 5 Obo 198/2004 z 25. apríla 2006 (1 Ksr 230/09)

Členovia súdnej rady po prerokovaní materiálu a po informácii komisie hlasovali o návrhu uznesenia nasledovne:

Hlasovanie:
Za: 17
Proti: 0
Zdržali sa: 0
Neprítomný:  1

Uznesenie č.  729
Súdna rada SR odporúča ministerke spravodlivosti Slovenskej republiky podanie disciplinárneho návrhu, resp. vykonanie personálneho opatrenia proti JUDr. Štefanovi Tomašovskému.

12.	Vyhodnotenie majetkových priznaní sudcov za účelom zistenia prírastku majetku sudcu podľa § 32 ods. 6 zák. č. 385/2000 Z.z. o sudcoch a prísediacich v znení neskorších predpisov (1 Ksr 328/09)

Prerokovanie tohto bodu programu sa odkladá na ďalšie zasadnutie Súdnej rady.
13.	Prerokovanie žiadosti JUDr. Pavla Polakoviča o prešetrenie postupu predsedu senátu JUDr. Majchráka, ako aj členov senátu JUDr. Klimenta a JUDr. Hatalu v trestnej veci sp. zn. 2 Toš 2/2007 (1 Ksr 339/09)

Členovia súdnej rady po prerokovaní materiálu a po vypočutí JUDr. Klimenta hlasovali o návrhu uznesenia nasledovne: 

Hlasovanie:
Za: 17
Proti: 0
Zdržali sa: 
Neprítomný: 1

Uznesenie č.  730
Súdna rada SR odkladá tento bod programu, za účelom vypočutia JUDr. Juraja Majchráka, po ukončení jeho práceneschopnosti.

14.	Prerokovanie sťažnosti JUDr. Miriam Sninskej na JUDr. Vladimíra Peteju, sudcu Špecializovaného trestného súdu (1 Ksr 366/09)

Členovia súdnej rady po prerokovaní materiálu a po vypočutí JUDr. Vladimíra Peteju a JUDr. Kozlíka hlasovali o návrhu uznesenia nasledovne:

Hlasovanie:
Za: 17
Proti: 0
Zdržali sa:  0
Neprítomný: 1

Uznesenie č.  731
Súdna rada SR nezistila správanie sudcu, ktoré by opodstatňovalo podanie disciplinárneho návrhu proti JUDr. Vladimírovi Petejovi.

15.	Prerokovanie sťažností JUDr. Petra Paludu z 18. decembra 2009 na predsedu Najvyššieho súdu Slovenskej republiky (1 Ksr 433/09)

Členovia súdnej rady po prerokovaní materiálu hlasovali o návrhu uznesenia nasledovne:

Hlasovanie:
Za: 17
Proti: 0
Zdržali sa:  0
Neprítomný:  1

Uznesenie č.  732
Súdna rada SR berie na vedomie sťažnosti JUDr. Petra Paludu na predsedu Najvyššieho súdu Slovenskej republiky.

16.	Prerokovanie žiadosti výkonnej riaditeľky Aliancie Fair - play o preverenie prieťahov v súdnom konaní (1 Ksr  420/09)

Členovia súdnej rady po prerokovaní materiálu hlasovali o návrhu uznesenia nasledovne:

Hlasovanie:
Za: 17
Proti: 0
Zdržali sa:  0
Neprítomný: 1

Uznesenie č.  733
Súdna rada SR berie na vedomie žiadosť výkonnej riaditeľky Aliancie Fair - play o preverenie prieťahov v súdnom konaní.

17.	Informácia o plnení uznesenia Súdnej rady SR č. 686 z 1. decembra 2009 (1 Ksr 342/09)

Členovia súdnej rady po prerokovaní materiálu súhlasia s návrhom odpovede, ktorú pripravila komisia. 

18.	Informácia o plnení uznesenia Súdnej rady SR č. 704 z 1. decembra 2009 (1 Ksr 375/09)

Členovia súdnej rady po prerokovaní materiálu súhlasia s návrhom odpovede, ktorú pripravila komisia. 

19.	Informácia o plnení uznesenia Súdnej rady SR č. 705 z 1. decembra 2009 (1 Ksr 389/09)

Členovia súdnej rady po prerokovaní materiálu súhlasia s návrhom odpovede, ktorú pripravila komisia. 

20.	Informácia o plnení uznesenia Súdnej rady SR č. 709 z 1. decembra 2009 (1 Ksr 363/09)

Členovia súdnej rady po prerokovaní materiálu súhlasia s návrhom odpovede, ktorú pripravila komisia. 
21.	Informácia predsedu Sudcovskej rady Okresného súdu Zvolen o personálnom obsadení Okresného súdu Zvolen (1 Ksr 428/09)

Členovia súdnej rady po prerokovaní materiálu zobrali informáciu na vedomie.

22.	Prerokovanie žiadosti predsedu Krajského súdu v Žiline o člena do výberovej komisie na výberové konanie na obsadenie 1 voľného miesta sudcu pre Okresný súd Námestovo (1 Ksr 444/09)

Výberové konanie sa uskutoční 29.1.2010. Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie 1 voľného miesta sudcu pre Okresný súd Námestovo nasledovne: 
 
Hlasovanie o JUDr. Hudákovi
Za: 16
Proti: 0
Zdržali sa: 1
Neprítomný: 1

Uznesenie č.  734
Súdna rada SR schvaľuje člena do výberovej komisie na výberové konanie na obsadenie 1 voľného miesta sudcu pre Okresný súd Námestovo, JUDr. Daniela Hudáka.

23.	Prerokovanie návrhu predsedu Krajského súdu v Banskej Bystrici na dočasné pridelenie JUDr. Štefana Nováka, sudcu Okresného súdu Banská Bystrica na výkon funkcie sudcu na Okresný súd Zvolen (1 Ksr 450/09)

Členovia súdnej rady po prerokovaní materiálu hlasovali o návrhu na dočasné pridelenie JUDr. Štefana Nováka, sudcu Okresného súdu Banská Bystrica na výkon funkcie sudcu na Okresný súd Zvolen od 1. februára 2010 do 31. júla 2010 nasledovne: 

Hlasovanie:
Za: 16
Proti: 0
Zdržali sa:  1
Neprítomný: 1

Uznesenie č.  735
Súdna rada SR dočasne prideľuje JUDr. Štefana Nováka, sudcu Okresného súdu Banská Bystrica na výkon funkcie sudcu na Okresný súd Zvolen od 1. februára 2010 do 31. júla 2010.

24.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Ľubice Filovej, sudkyne Krajského súdu v Bratislave na výkon funkcie sudcu na Najvyšší súd Slovenskej republiky (1 Ksr 451/09)

Členovia súdnej rady po prerokovaní materiálu hlasovali o návrhu na dočasné pridelenie JUDr. Ľubice Filovej, sudkyne Krajského súdu v Bratislave na výkon funkcie sudcu na Najvyšší súd Slovenskej republiky od 1. apríla 2010 do 30. septembra 2010 nasledovne: 

Hlasovanie:
Za: 16
Proti: 0
Zdržali sa:  0
Neprítomní: 2

Uznesenie č.  736
Súdna rada SR dočasne prideľuje JUDr. Ľubicu Filovú, sudkyňu Krajského súdu v Bratislave na výkon funkcie sudcu na Najvyšší súd Slovenskej republiky od 1. apríla 2010 do 30. septembra 2010.

25.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Jozefa Milučkého, sudcu Krajského súdu v Žiline na výkon funkcie sudcu na Najvyšší súd Slovenskej republiky (1 Ksr 452/09)

Členovia súdnej rady po prerokovaní materiálu hlasovali o návrhu na dočasné pridelenie JUDr. Jozefa Milučkého, sudcu Krajského súdu v Žiline na výkon funkcie sudcu na Najvyšší súd Slovenskej republiky od 1. apríla 2010 do 31. mája 2010 nasledovne: 

Hlasovanie:
Za: 16
Proti: 0
Zdržali sa:  0
Neprítomní: 2

Uznesenie č.  737
Súdna rada SR dočasne prideľuje JUDr. Jozefa Milučkého, sudcu Krajského súdu v Žiline na výkon funkcie sudcu na Najvyšší súd Slovenskej republiky od 1. apríla 2010 do 31. mája 2010.

26.	Prerokovanie žiadosti predsedníčky Krajského súdu v Nitre o člena do výberovej komisie na výberové konanie na obsadenie 2 voľných miest sudcov pre Okresný súd Nitra (1 Ksr 453/09)

Výberové konanie sa uskutoční 27.-29.1. 2010. Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie 2 voľných miest sudcov pre Okresný súd Nitra nasledovne: 
 
Hlasovanie o JUDr. Šimonovej
Za: 16
Proti: 0
Zdržali sa: 1
Neprítomný: 1

Uznesenie č.  738
Súdna rada SR schvaľuje člena do výberovej komisie na výberové konanie na obsadenie 2 voľných miest sudcov pre Okresný súd Nitra, JUDr. Gabrielu Šimonovú.

27.	Prerokovanie žiadosti predsedu Krajského súdu v Prešove o člena do výberovej komisie na výberové konanie na obsadenie 1 voľného miesta sudcu Krajského súdu v Prešove - trestnoprávne kolégium a 1 voľného miesta sudcu Krajského súdu v Prešove - správne kolégium (1 Ksr 7/10)

Výberové konanie sa uskutoční 20.1. 2010. Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie 1 voľného miesta sudcu Krajského súdu v Prešove - trestnoprávne kolégium a 1 voľného miesta sudcu Krajského súdu v Prešove - správne kolégium nasledovne: 
 
Hlasovanie o JUDr. Dohňanskom
Za: 16
Proti: 0
Zdržali sa: 1
Neprítomný: 1

Uznesenie č.  739
Súdna rada SR schvaľuje člena do výberovej komisie na výberové konanie na obsadenie 1 voľného miesta sudcu Krajského súdu v Prešove - trestnoprávne kolégium a 1 voľného miesta sudcu Krajského súdu v Prešove - správne kolégium, JUDr. Viliama Dohňanského.

28.	Prerokovanie žiadosti predsedu Krajského súdu v Prešove o člena do výberovej komisie na výberové konanie na obsadenie 1 miesta sudcu Okresného súdu Poprad, 1 miesta sudcu Okresného súdu Stará Ľubovňa a 1 miesta sudcu Okresného súdu Vranov nad Topľou (1 Ksr 12/10 )

Výberové konanie sa uskutoční 20.-22.1. 2010. Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie 1 miesta sudcu Okresného súdu Poprad, 1 miesta sudcu Okresného súdu Stará Ľubovňa a 1 miesta sudcu Okresného súdu Vranov nad Topľou nasledovne: 
 
Hlasovanie o JUDr. Dohňanskom
Za: 15
Proti: 0
Zdržali sa: 1
Neprítomní: 2

Uznesenie č.  740
Súdna rada SR schvaľuje člena do výberovej komisie na výberové konanie na obsadenie 1 miesta sudcu Okresného súdu Poprad, 1 miesta sudcu Okresného súdu Stará Ľubovňa a 1 miesta sudcu Okresného súdu Vranov nad Topľou, JUDr. Viliama Dohňanského.
29.	Informácia o podnete Pavla Karasa z 11. novembra 2009 na podanie návrhu na začatie disciplinárneho konania proti sudcovi Špecializovaného trestného súdu v Pezinku, JUDr. Igorovi Králikovi (1 Ksr 386/09)

Členovia súdnej rady po prerokovaní materiálu hlasovali o návrhu uznesenia nasledovne:

Hlasovanie:
Za: 17
Proti: 0
Zdržali sa:   0
Neprítomný: 1 

Uznesenie č.  741
Súdna rada SR postupuje podnet Pavla Karasa z 11. novembra 2009 predsedovi Špecializovaného trestného súdu SR.

30.	Informácia o podnete Ľubomíra Balka z 12. novembra 2009 na podanie návrhu na začatie disciplinárneho konania proti sudcovi Špecializovaného trestného súdu v Pezinku, JUDr. Igorovi Králikovi (1 Ksr 387/09)

Členovia súdnej rady po prerokovaní materiálu hlasovali o návrhu uznesenia nasledovne:

Hlasovanie:
Za: 17
Proti: 0
Zdržali sa:   0
Neprítomný: 1

Uznesenie č.  742
Súdna rada SR postupuje podnet Ľubomíra Balka predsedovi Špecializovaného trestného súdu SR.

31.	Prerokovanie informácie podpredsedu Okresného súdu Bratislava I, týkajúcej sa nepreberania zásielok JUDr. Martou Laukovou (1 Ksr 454/09)

Členovia súdnej rady po prerokovaní materiálu zobrali informáciu na vedomie.

Na záver predseda Súdnej rady SR informoval, že Kontrolný útvar Ministerstva spravodlivosti Francúzskej republiky Generálna inšpekcia pre justičnú činnosť  oslovil listom ministrov spravodlivosti všetkých členských štátov EÚ, v ktorom oznamuje usporiadanie stretnutia zástupcov rôznych inšpekčných útvarov v službách justície. Stretnutie je pokračovaním predchádzajúcich aktivít, najmä seminára z roku 2008, ktorý organizovala španielska strana a bol zameraný na fungovanie kontrolných útvarov v službách justície v štátoch EÚ.  Vzhľadom na organizáciu kontroly v slovenskom súdnictve MS SR odoslalo predmetný list predsedovi Súdnej rady SR JUDr. Štefanovi Harabinovi.
Tohoročné stretnutie sa bude konať v Paríži 19. februára 2010 v Národnej škole sudcovskej na tému „Inšpekčné útvary v službách justície s cieľom jej skvalitnenia“ (voľný preklad). Pracovnými jazykmi sú francúzština a angličtina. Jeho cieľom je výmena informácií o jestvujúcich kontrolných systémoch v jednotlivých krajinách a implementácia nových systémov v záujme zlepšenia kvality súdnictva. Usporiadatelia pozývajú dvoch zástupcov z každého členského štátu, pričom hradia výdavky na technické zabezpečenie prípravy dokumentov a podajú účastníkom obed. Účastníci si hradia výdavky spojené s cestou  a ubytovaním.
	Zákonom 757/2004 Z. z. o súdoch a o zmene a doplnení niektorých zákonov, boli vytvorené zákonné podklady vnútornej revízie na súdoch. Týmto zákonom bol definovaný pojem vnútornej revízie ako druh kontroly súdu a sudcov, ktorý smeruje k prevereniu aktuálneho stavu výkonu súdnictva, k zisteniu nedostatkov pri výkone súdnictva a k návrhu opatrení na ich odstránenie s tým, že revízia je súčasťou výkonu súdnictva a jej výkonom sa nesmie zasahovať do rozhodovacej činnosti súdu a sudcu. Na splnenie zákonnej požiadavky boli na krajských súdoch a najvyššom súde  zriadené revízne oddelenia.       
           Vzhľadom na postavenie Súdnej rady SR v tomto kontexte je vhodné, aby Súdna rada SR vybrala dvoch najvhodnejších kandidátov spomedzi vedúcich revízneho oddelenia krajského alebo okresného súdu, ktorí spĺňajú jazykové predpoklady na aktívnu účasť. Zároveň bude potrebné ich motivovať k tomu, aby prinesené poznatky zo stretnutia patričným spôsobom rozšírili medzi všetky zainteresované subjekty.

Súdna rada navrhla účasť JUDr. Rešatkovej a JUDr. Janíka, ktoré sa bude konať 19.2.2009. 
Za: 16
Proti: 0
Zdržali sa: 1
Neprítomný: 1

Sieť súdnych rád - pracovná skupina pre etiku – zasadnutie v Bruseli (25.-26.1.2010)–  návrh účasti, predseda súdnej rady navrhol namiesto seba účasť alt. JUDr. Bajánkovej. 

Za: 16
Proti: 0
Zdržali sa: 1
Neprítomný: 1

Prípravu pozvania Lorda Thomasa treba koordinovať s JUDr. Annou Lamperovou z Najvyššieho súdu SR.  Navrhnúť 2 – 3 termíny, ktoré budú vyhovovať súdnej rade.

Rovnako pripraviť list španielskej súdnej rade, s ktorou sa má nadviazať spolupráca. 

Prezidentovi republiky zaslať list týkajúci sa menovania nových sudcov. Pán prezident navrhol polročný alebo 4-mesačný cyklus pri predkladaní návrhov na vymenovanie do funkcie sudcu - pokiaľ by to bolo akceptovateľné  vždy v týchto cykloch: 1.3.,  1.6.,  1. 11. 

32.	Voľby sudcov disciplinárneho súdu Slovenskej republiky (1 Ksr 224/09)

Prerokovanie tohto bodu programu sa odkladá na ďalšie zasadnutie Súdnej rady.

Najbližšie zasadnutie súdnej rady sa bude konať 2.februára 2010 
v zasadacej miestnosti Z 4 na 4. poschodí 
Najvyššieho súdu Slovenskej republiky v Bratislave.

Zapísala:	Overil:
Jana Poláková		JUDr. Viliam Dohňanský